Pieter Willem Botha
Store norske leksikon,Historie,Verdens historie og samtidshistorie,Afrika,Sør-Afrikas historie
Pieter Willem Botha var en sørafrikansk politiker. Han var Sør-Afrikas statsminister i perioden 1978–1984, og president i perioden 1984–1989.
Allerede under studietiden var Botha involvert i politikk for Nasjonalistpartiet, og han var heltids partiarbeider fra 1936. I årene 1948–1984 var han medlem av parlamentet for Nasjonalistpartiet. Han ble vise-innenriksminister i 1958, minister for boliger, offentlige arbeider og den fargede befolkning fra 1961 til 1966 og forsvarsminister fra 1966 til 1978.Etter at Johannes Vorster trakk seg tilbake i 1978, ble Botha statsminister. Deretter ble han president fra 1984, etter en grunnlovsendring som avskaffet statsministerstillingen og gav presidenten utøvende makt. Botha trakk seg fra alle politiske verv av helsemessige grunner i 1989. Les mer i Store norske leksikon Sør-Afrikas historie Sør-Afrikas politiske system